Huachipato-CAP Acero stadionas

Huachipato-CAP Acero stadionas (isp. Estadio Huachipato-CAP Acero; 2009–2015 m. CAP stadionas) – Čilės futbolo stadionas Talkahuano mieste, Talkahuano komunoje, Bio Bijaus regione, Konsepsjono aglomeracijoje. Daugiausia naudojamas futbolo varžyboms. Namų rungtynes žaidžia „Huachipato“ klubas. CAP stadionas talpina daugiau nei 10 tūkst. žiūrovų. Istorija Pradėtas statyti 2008 m. liepą, nugriovus senąjį Las Higueras stadioną. 2009 m. buvo baigtos statybos ir atidarytas stadionas. 2009 m. rugsėjo 27 d. rungtynių metu tarp „Huachipato“ ir „Everton“ rungtynių įvyko neoficialus stadiono atidarymas. 2009 m. lapkričio 4 d. įvyko oficialus stadiono atidarymas, kai jame draugiškas rungtynes žaidė Čilės ir Paragvajaus rinktinės. Čilės komanda nugalėjo varžovus rezultatu 2:1. Šaltiniai Nuorodos Huachipato FC svetainė apie stadioną SOCCERWAY